ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ትምባኾ ነጻ ዝኾነ መዓልቲ፡ ካብ መድሓኒትነት ናብ ሕማም ዝተቐየረ ምትካኽ ሽጋራ 31 ጉንቦት 2019 ምንጪ ስእሊ, Getty Images ሸጋራ ካብ ዘትክኹ ሰባት፡ እቶም ፍርቂ፡ ብምኽንያት ሽጋራ ህይወቶም ከምዝሓልፍ ውድብ ጥዕና ዓለም ይገልጽ። በብዓመቱ 6 ሚልዮን ሰባት ብቐጥታ ሽጋራ ብምትካኽ ዝሞቱ እንትኾን፤ ሽጋራ ዘየትክኹ 600 ሽሕ ሰባት ድማ፡ ንትኪ ሽጋራ ብምቅለዖም በብዓመቱ ይመቱ። ብኣቆጻጽራ ኤሮጳውያን ኣብ 2000፡ በዝሒ መትከኽቲ ሽጋራ ዓለምና 27 ምኢታዊት ዝነበረ እንትኾን፤ ኣብ 2016 ግን ናብ 20 ምኢታዊት ወሪዱ እዩ። እዚ ለውጢ ጽቡቕ ከምዝኾነ ዝገልጽ ውድብ ጥዕና ዓለም፡ ናብቲ ስምምዕ ዝተገበረሉ ኣሃዝ ንምብጻሕ ግን ብዙሕ ከምዝተርፍ ይገልጽ። ኣብ ዓለምና 1.1 ቢለዮን ኣትከኽቲ ሽጋራ ኣለዉ። ካብዚኦም እቶም 80 ሚኢታዊት ማእከላይን ዝተሓተን ኣታዊ ኣብዘለወን ሃገራት ዝርከቡ ምዃኖም እቲ ጉዳይ ከቢድ ይገብሮ። ሎሚ 'ካብ ትምባኾ ነጻ መዓልቲ' ዝኽበረሉ እዩ። ትምባኾ ካበይ ጀሚሩ ኣብዚ ዘለዎ ደረጃ በጺሑ?
